CELEX: C2006/326/176
Language: fi
Date: 2006-12-30 00:00:00
Title: Asia F-135/06: Kanne 27.11.2006 — Lafleur-Tighe v. komissio

30.12.2006   
            
            
               FI
            
            
               Euroopan unionin virallinen lehti
            
            
               C 326/87
            
         Kanne 27.11.2006 — Lafleur-Tighe v. komissio
   (Asia F-135/06)
   (2006/C 326/176)
   Oikeudenkäyntikieli: ranska
   Asianosaiset
   
      Kantaja: Virgine Lafleur-Tighe (Makati, Filippiinit) (edustajat: asianajaja S. Rodrigues ja asianajaja C. Bernard-Glanz)
   
      Vastaaja: Euroopan yhteisöjen komissio
   Vaatimukset
   
               —
            
            
               Nimittävän viranomaisen päätös, jolla kantaja on sinä päivänä, jona hänet on otettu palvelukseen sopimussuhteisena toimihenkilönä, luokiteltu palkkaluokkaan 13, palkkataso 1, ja joka ilmenee 22.12.2005 allekirjoitetusta palvelukseen ottamista koskevasta sopimuksesta, on kumottava.
            
         
               —
            
            
               Nimittävälle viranomaiselle on osoitettava riidanalaisen päätöksen kumoamisen seuraukset ja erityisesti se, että kantajan työkokemus on otettava huomioon vuodesta 1993 lukien eli siitä päivästä lukien, jolloin hän sai Bachelor-tutkintonsa ja kantaja on luokiteltava uudelleen palkkaluokkaan 14 takautuvasti 22.12.2005 lukien.
            
         
               —
            
            
               Vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja tuo esiin ensinnäkin, että nimittävä viranomainen on tehnyt ilmeisen arviointivirheen, kun se on vaatinut kantajaa esittämään sellaisen Bachelor-tutkintoaan koskevan vastaavuustodistuksen, joka oikeudelliselta kannalta vastaisi päätöstä, jonka Belgian ranskankielisen yhteisön hallitus on toimittanut hänelle hänen maisterintutkinnostaan.
   Toiseksi kantaja väittää, että nimittävä viranomainen on loukannut yhdenvertaisen kohtelun ja syrjintäkiellon periaatetta, koska se ei ole hyväksynyt National Qualifications Authority of Irelandin antamaa mainittua tutkintoa koskevaa vastaavuustodistusta.